Daleki Istok - Wikipedia

# Daleki Istok

### From Wikipedia

Daleki istok je naziv za istočnoazijske zemlje uz Tihi ocean. Često obuhvaća istočnu i jugoistočnu Aziju zajedno, a ponekad i najistočnije teritorije Rusije, tj. Ruski Daleki istok i zapadnu tihooceansku regiju.

Image:Japon Tokyo1.jpg
Tokyo, Japan
Image:Puxi.jpg
Shanghai, Kina
Central business district u Singapuru
Pogled na otok Hong Kong s Tsim Sha Tsuija, Kowloon, Hong Kong

Daleki istok se ponekad koristi kao sinonim za istočnu Aziju, pa se može definirati u geografskim ili kulturnim terminima koji uključuju povijesnu Kinu (isključivši Tibet i Xinjiang), Japan, Koreju i Vijetnam. Ipak on također obuhvaća države i kulture jugoistočne Azije poput Kambodže, Malezije, Mianmara, Tajlanda, Indonezije i Filipina.

Ovaj je naziv populariziran tijekom razdoblja britanske kolonizacije zemalja koje su se nalazile istočno od Britanske Indije. Prije Prvog svjetskog rata Bliski istok se odnosio na relativno obližnje zemlje Otomanskog Carstva, Srednji istok na južnu i srednju Aziju, a Daleki istok na zemlje duž zapadnog dijela Tihog oceana. Mnogi europski jezici imaju slične termine za Daleki istok poput engleskog Far East, francuskog Extrême-Orient, njemačkog Ferner Osten, talijanskog Estremo oriente i nizozemskog Verre Oosten.

U orijentalističkoj uporabi Daleki istok ima prizvuk kulturnog i geografskog rastavljanja, egzotičnost zbog velike udaljenosti. Daleki istok se primjerice nikada ne odnosi na kulturno zapadne nacije Australije i Novog Zelanda, koje leže čak istočnije od Europe nego velik dio istočne Azije. Daleki istok je u tom smislu usporediv s terminima poput Orijenta, što znači istok, Istočnog svijeta ili jednostavno Istoka.

Nakon Drugog svjetskog rata osnovan je Međunarodni vojni sud za Daleki istok na kojem su pokrenuti sudski procesi protiv japanskih ratnih zločinaca.

Uporaba naziva Daleki istok postala je u Zapadnom svijetu ograničena zbog svoga eurocentrizma i asocijacije s europskim imperijalizmom u Aziji. Precizniji termini istočna i jugoistočna Azija ili opsežniji termini poput Pacifičkog obruča preferiraju se kulturnim i ekonomskim studijama. Regionalni rast dao je novo značenje terminu, pa se on sada shvaća kao Daleki istok svijeta (tj. najistočnije kontinentsko kopno na istočnoj hemisferi) radije nego Daleki istok Europe. Mnoga komercijalna poduzeća i institucije koriste u svojem nazivu "Daleki istok" poput Dalekoistočnog nacionalnog sveučilišta u Vladivostoku, Dalekoistočnog sveučilišta u Manili, Dalekoistočnog sveučilišta u Južnoj Koreji, te hongkonških novina Far Eastern Economic Review.

U Ruskoj Federaciji termin "Daleki istok" (ruski: дальний восток) obično označava samo istočne regije zemlje (najčešće Vladivostok i Habarovsk), dok se termin "istočna Azija" koristi u opisivanju stranih zemalja u regiji.

Regioni sveta
Afrika: | Centralna Afrika | Kongo | Istočna Afrika | Velika jezera | Gvineja | Rog Afrike | Severna Afrika | Magreb / Severozapadna Afrika | Sahel | Južna Afrika | Podsaharska Afrika | Sudan | Zapadna Afrika
Amerika: | Države Anda | Karibi | Centralna Amerika | Velika jezera | Velike ravnice | Gvajane | Latinska Amerika | Severna Amerika | Patagonija | Južna Amerika | Južna kupa
Azija: | Centralna Azija | Istočna Azija | Istočna indijska ostrva | Daleki Istok | Indijski potkontinent / Južna Azija | Severna Azija | Jugoistočna Azija | Jugozapadna Azija (Srednji Istok / Bliski Istok, Levant, Anatolija, Arabija)
Evropa: | Balkan | Baltički region | Beneluks | Britanska ostrva | Centralna Evropa | Istočna Evropa | Severna Evropa | Skandinavija | Južna Evropa | Zapadna Evropa
Ostali: | Evroazija: Kavkaz | Sredozemlje | Post-sovjetske države Okeanija: Australazija | Melanezija | Mikronezija | Polinezija | Aleutska ostrva | Pacifički greben Polarni: Arktik | Antarktik

Retrieved from "http://sh.wikipedia.org../../../d/a/l/Daleki_Istok_23f9.html"

Kategorija: Azija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Aragonés
- Bosanski
- Česky
- Deutsch
- English
- Español
- Eesti
- فارسی
- Français
- Arpitan
- Galego
- עברית
- Hrvatski
- Bahasa Indonesia
- 日本語
- 한국어
- Nederlands
- Português
- Română
- Sicilianu
- Српски / Srpski
- Svenska
- ไทย
- Türkçe
- 中文